Resolució 72/2018, d'11 d'abril
Diversos informes i comunicacions de l'OAC.
La Reclamació és extemporània perquè o bé s'ha presentat havent transcorregut més d'un mes des de la data de la resolució de la OAC dictada en relació amb la sol·licitud d'informació de la que deriva aquesta Reclamació, o bé s'ha presentat abans de la resolució expressa o presumpta del recurs administratiu de reposició que la mateixa persona reclamant afirma haver presentat davant l'OAC contra la resolució d'aquest organisme d'estimació parcial de la sol·licitud d'informació de la que deriva la Reclamació.
Reclamació contra desestimació parcial.
Número d'expedient de la Reclamació: 94/2018.
Sentit de la Resolució: Inadmissió.
- 20 de juny de 2017: Departament de Governació i Relacions institucionals.
- 28 de juliol de 2017: Àrea Metropolitana de Barcelona.
- 6 d'octubre de 2017: Departament d'Agricultura, Ramaderia i Pesca.
- 10 d'octubre de 2017: Guàrdia Urbana de Barcelona.
- 26 d'octubre de 2017: Institut Municipal de Parcs i Jardins.
- 13 de novembre de 2017: Direcció General de la Inspecció de Treball de Catalunya.
- 4 de desembre de 2017: Ajuntament de Lleida.
També assenyala que en el mateix quadre d'actuacions es fa esment a què durant el 2017 l'OAC ha fet 6 comunicacions a la Fiscalia i 21 comunicacions a altres autoritats competents perquè iniciïn els procediments sancionadors o els altres que corresponguin.
A partir de les anteriors consideracions, la persona reclamant sol·licita la informació següent:
"Accés als informes raonats assenyalats emesos per l'OAC, així com a qualsevol resposta, informe o actuació que, arran de les comunicacions, hagués estat realitzada per les administracions objecte de cadascuna de les investigacions i comunicada a l'OAC.
I, en el seu cas, si arran la resposta rebuda l'OAC ha endegat o valora endegar alguna actuació.
Els documents de les 6 comunicacions realitzades per l'OAC a Fiscalia i els documents de les 21 comunicacions fetes per l'OAC a les diferents autoritats competents, així com qualsevol resposta, informe o actuació que, arran les comunicacions, hagués estat realitzada per les autoritats competents i comunicada a l'OAC en relació amb els fets investigats.
I, en el seu cas, si arran la resposta rebuda l'OAC ha endegat o valora endegar alguna actuació".
Si hom té en compte el que estableix l'article 42.1 LTAIPBG (les reclamacions davant la GAIP s'han d'interposar en el termini d'un mes a comptar de la notificació de la resolució, del moment en què ha finit el termini per a resoldre en el supòsit de l'article 35.2 o, si escau, de la desestimació del recurs de reposició), aquesta Reclamació no pot ser admesa per extemporània.
Per una banda, perquè si el seu objecte fos la resolució del director de l'OAC de 19 de febrer de 2018, per la qual estima parcialment la sol·licitud d'informació de la que deriva aquesta Reclamació, la Reclamació s'hauria d'haver presentat dins del mes següent a la seva notificació, és a dir, abans del 20 de març de 2018, i s'ha presentat el 23.
De totes maneres, si aquesta resolució del Director de l'OAC ha estat impugnada efectivament per la persona reclamant mitjançant un recurs de reposició, com ella mateixa indica al seu escrit de reclamació, malgrat no n'aporti cap evidència documental, llavors no es pot reclamar davant la GAIP mentre no s'hagi resolt el recurs administratiu interposat, ja que no són admissibles dues accions jurídiques diferents simultànies en relació amb la revisió del mateix objecte.
Per una altra banda, si la persona reclamant ha presentat efectivament el recurs de reposició a què fa referència al seu escrit de reclamació, llavors l'objecte de la Reclamació davant la GAIP ha de ser la desestimació d'aquest recurs.
Aquesta desestimació pot ser expressa o presumpta.
L'escrit de presentació de la Reclamació no fa cap referència a la resolució expressa d'aquest recurs; més aviat tot el contrari: afirma que en el moment de presentar la Reclamació el recurs encara no hauria estat resolt.
Si el recurs no ha estat resolt expressament, es podria reclamar contra la seva desestimació presumpta, que no es produiria fins el venciment del termini de què disposa l'OAC a aquests efectes (un mes, d'acord amb l'article 124.2 de la llei 39/2015, d'1 d'octubre, del procediment administratiu comú de les administracions públiques), que segons indica la persona reclamant finalitza el 26 de març.
La Reclamació ha estat presentada el dia 23 de març i per tant seria prematura.
Si la persona reclamant ha presentat efectivament el recurs de reposició davant l'OAC a què fa referència el seu escrit de reclamació, pot presentar una Reclamació davant la GAIP contra la seva resolució, bé sigui dins dels 30 dies següents a la seva resolució expressa o dins del mateix termini de la seva resolució presumpte per silenci administratiu, que tindria lloc el 26 de març de 2018, data a partir de la qual pot reclamar davant la GAIP amb l'objecte indicat.
El que no pot es presentar una Reclamació abans d'aquesta data.
Per les raons exposades, procedeix inadmetre aquesta Reclamació, amb el ben entès que la persona reclamant en pot presentar una altra amb les mateixes pretensions a partir de la data de resolució, expressa o presumpta, del recurs de reposició que ha presentat davant l'OAC en relació amb la sol·licitud d'informació indicada a l'antecedent 2.
Sobre la base dels antecedents i fonaments jurídics exposats, el Ple de la GAIP, en la sessió d'11 d'abril de 2018, resol per unanimitat: